Jens Bjørneboe – Diktere og masochister

Jens Bjørneboe – Diktere og masochister er en norsk dokumentarserie i to deler som gikk på NRK1 i 2004. Serien omhandlet både personen og forfatterskapet til Jens Bjørneboe. Det ble presentert arkivopptak med Jens Bjørneboe selv, samt fra filmer og teateroppsetninger. I tillegg inneholdt den intervju med blant andre filosofen Arne Næss, forlagsmannen Gordon Hølmebakk, billedhuggeren Knut Steen, samt NRK-journalistene Erling Lægreid, Yngvar Ustvedt og Haagen Ringnes. Programskaperen Jan Horne arbeidet med programmet fra sykesengen helt til han døde tidlig i 2004. Prosjektleder for serien var Vibeke Haug.

Eksterne lenker 
 Klipp fra serien (NRK Skole, Bjørneboe snakker om at AKP (m-l) og SUF hentet sine idealer i en autoritær kommunisme som sto ham selv fjernt)

TV-produksjoner på NRK
Norske dokumentarserier
Norske TV-serier fra 2000-årene
Jens Bjørneboe
1960-årene i Norge
1970-årene i Norge